Document ID: 32001R0937

Ir-Regolament tal-Kummissjoni (KE) Nru 937/2001
tal-11 ta’ Mejju ta’ l-2001
li jikkonċerna l-awtorizzazzjoni ta’ l-użu ta’ addittivi ġodda, preparazzjoni ta’ addittiva ġdida, id-dewmien ta’ awtorizzazzjonijiet proviżorji u l-awtorizzazzjoni ta’ 10 snin ta’ addittiva fl-alimenti ta’ l-għalf
(Test b’relevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru ta’ l-1970 jikkonċerna l-addittivi fl-alimenti ta’ l-għalf [1], kif emendata permezz tar-Regolament tal-Kummissjoni (KE) nru 2697/2000 [2], u b’mod partikolari l-Artikolu 4 tiegħu,
Billi:
(1) Direttiva 70/524/KEE tipprovdi li addittivi ġodda u użu ġodda ta’ addittivi jistgħu jkunu awtorizzati wara rivista ta’ applikazzjoni magħmula in konformita’ ma’ l-Artikolu 4 tad-Direttiva.
(2) L-Artikolu 9e(1) tad-Direttiva jipprovdi li awtorizzazzjoni proviżorja ta’ addittiva ġdida jew użu ġdida ta’ addittiva tista’ tkun mogħtija jekk il-kundizzjonijiet ta’ l-Artikolu 3a(b) sa (e) huma sodisfatti u jekk huwa raġonevoli li jkun assumat, in vista tar-riżultat disponibbli, li meta użati fin-nutrizzjoni ta’ l-annimali għandu l-effetti msemmija fl-Artikolu 2(a). Tali awtorizzazzjoni proviżorja tista’ tkun mogħtija għal perjodu sa erbgħa snin fil-każ ta’ addittivi msemmija f’Parti II ta’ l-Anness C għad-Direttiva.
(3) L-eżaminazzjoni tad-dokumenti mibgħuta għal dak li jirrigwarda l-użu ġodda tal-preparazzjonijiet ta’ l-enżima u organiżmi żgħar ħafna deskritti fl-Annessi I u II juru li jissoddisfaw l-kundizzjonijiet hawn fuq imsemmija u għalhekk jistgħu jkunu awtorizzati fuq bażi proviżorja għal perjodu ta’ erbgħa snin.
(4) Informazzjoni ġdida kienet mibgħuta sabiex tkun estiżal-awtorizzazzjoni ta’ preparazzjoni ta’ enżima proviżorjament mniżżla taħt Nru 11 ta’ forma fiżika ġdida. L-eżaminazzjoni tad-dokumenti mibgħuta turi li forma fiżika ġdida tista’ tkun proviżorjament awtorizzata.
(5) Fl-1 ta’ Ottubru ta’ l-2000, l-awtorizzazzjoni ta’ l-organiżmu żgħir ħafna Nru 1 Bacillus cereus var toyoi (NCIMB 40112) kien imġedded proviżorjament għal perjodu limitat, sabiex jipprovdi żmien biżżejjed għall-eżaminazzjoni mill-ġdid b’sigurtà ta’ l-isforz għal dak li jirrigwarda l-produzzjoni ta’ tossiċi, kif mitlub mill-opinjoni tal-Kumitat Xjentifiku għan-Nutrizzjoni ta’ l-Annimali (SCAN) dwar is-sigurtà ta’ użu ta’ l-ispeċji ta’ bacillus fin-nutrizzjoni ta’ l-annimali addottat fis-17 ta’ Frar ta’ l-2000.
(6) Skond l-opinjoni ta’ SCAN dwar il-Bacillus cereus var toyoi (NCIMB 40112) addottat fil-21 ta’ Marzu ta’ l-2001, l-eżaminazzjoni tad-dokumenti mibgħuta juru li l-prodott jista’ jkun ikkunsidrat bħala salv għal dak li jirrigwarda produzzjoni tossika. L-awtorizzazzjoni proviżorja tal-prodott tista’ għalhekk tkompli.
(7) L-Artikolu 2(aaa) tad-Direttiva 70/524/KEE jeħtieġ awtorizzazzjonijiet ta’ coccidiostats li jkunu marbuta mall-persuna responsabbli li tqegħdhom fiċ-ċirkulazzjoni.
(8) L-Artikolu 9b tad-Direttiva 70/524/KEE jipprovdi li l-awtorizzazzjonijiet ta’ tali sustanzi għandhom ikunu mogħtija għal perjodu ta’ 10 snin mid-data meta l-awtorizzazzjoni finali sseħħ, jekk il-kundizzjonijiet kollha stabbiliti fl-Artikolu 3a tad-Direttiva 70/524/KEE huma milħuqa.
(9) L-eżaminazzjoni tad-dokumenti mibgħuta turi li l-coccidiostat deskritt fl-Anness IV tissoddisfa l-ħtiġijiet kollha ta’ l-Artikolu 3a, meta użati fil-kategorija ta’ l-annimali u taħt il-kundizzjonijiet deskritti fl-Anness imsemmi.
(10) L-eżaminazzjoni tad-dokumenti turi li ċerti proċeduri jistgħu jkunu meħtieġa sabiex jipproteġġu ħaddiema milli jkunu esposti għat-tossiċita’. Tali protezzjoni għandha iżda tkun assigurata permezz ta’ l-applikazzjoni tad-Direttiva tal-Kunsill 89/391/KEE tat-12 ta’ Ġunju ta’ l-1989 dwar l-introduzzjoni tal-miżuri sabiex jinkoraġġixxu titjieb għas-sigurtà u saħħa tal-ħaddiema tax-xogħol [3].
(11) Il-Kumitat Xjentifiku għan-Nutrizzjoni ta’ l-Annimali bagħat opinjoni favorevoli għal dak li jirrigwarda s-sigurta’ ta’ preparazzjonijiet ta’ l-enżima u l-organiżmi żgħar ħafna u tal-coccidiostat, u għal dak li jirrigwarda l-effett favorevoli fuq il-produzzjoni ta’ l-annimali ta’ dak ta’ l-aħħar, taħt il-kundizzjonijiet deskritti fl-Anness imsemmi.
(12) Il-miżuri provduti għalihom f’dan ir-Regolament huma in konformita’ ma’ l-opinjoni tal-Kumitat Permanenti dwar l-Alimenti ta’ l-Għalf,
ADOTTAT DAN IR-REGOLAMENT:
Artikolu 1
Il-preparazzjoni li jappartjenu l-grupp ‘Enżimi’ mniżżla fl-Anness I għar-Regolament preżenti huma awtorizzati għall-użu bħala addittivi fin-nutrizzjoni ta’ l-annimali taħt il-kundizzjonijiet stabbiliti fl-Anness.
Artikolu 2
Il-preparazzjonijiet li jappartjenu mall-grupp ‘organiżmi żgħar ħafna’ mniżżla fl-Anness II għar-regolament preżenti huma awtorizzati għall-użu bħala addittivi fin-nutrizzjoni ta’ l-annimali taħt il-kundizzjonijiet imniżżla fl-Anness.
Artikolu 3
L-awtorizzazzjonijiet proviżorji tal-preparazzjoni li jappartjenu mall-grupp ‘organiżmi żgħar ħafna’ mniżżla fl-Anness III jkomplu taħt il-kundizzjonijeit stabbiliti fl-Anness.
Artikolu 4
L-addittiva li tappartjeni għall-Coccidiostats u ssutanzi mediċinali oħra’ mniżżla fl-Anness IV għar-regolament preżenti huwa awtorizzati għall-użu bħala addittiva fin-nutrizzjoni ta’ l-annimali taħt il-kundizzjonijiet mniżżla f’dak l-Anness.
Artikolu 5
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Ġunju ta’ l-2001
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, 11 ta’ Mejju ta’ l-2001

Labels: 16
17
0
3
6